Jaanilinna Püha Imetegija Nikolai kirik

Püha Imetegija Nikolai kirik ehk Püha Nikolai kirik (vene keeles Церковь святителя Николая Чудотворца) on õigeusu kirik Venemaal Jaanilinna linnuses.

Kirik ehitati kas 15. sajandi lõpus või 16. sajandi keskpaigas. See on väike, paekivist, harukordse kahe apsiidiga hoone kitsaste laskeavataoliste akendega. Kiriku ülemine osa on raske, torni meenutav tambuur madala kiivriga.

Arvatakse, et 17. sajandil oli kirik suletud, kuid 18. sajandi algul see taastati ning seal korraldati õigeusu jumalateenistusi.

Narvast on leitud kolm imetegevat ikooni, neist üks – Imetegija Nikolause ikoon – viidi 18. sajandi keskel Narva Issanda Muutmise peakirikust Nikolai kirikusse.Narvas valmistutakse tähistama Õigeusklike Pühade Esemete Leidmise Päeva Baltnews, 16.05.2015

Teise maailmasõja ajal sai kirik kannatada. Püha Nikolai kirikut restaureeriti 1970. aastate keskpaigast 1988. aastani. Pärast restaureerimist anti hoone üle Jaanilinna ajaloolis-arhitektuurilisele muuseum-kaitsealale püsinäituse ülespanekuks. 

Praegu kuulub kirik Vene Õigeusu Kiriku Jaanilinna Jumalaema Uinumise kirikule.
Viited

 Välislingid 

Kategooria:Narva kirikud
Kategooria:Venemaa kirikud
Kategooria:Õigeusk Eestis
Kategooria:Jaanilinn